Document ID: /roh_data/filtered/fineweb-2-filterrobots_roh.jsonl.gz/11304

Tar protests a Hongkong hai puspè dà charplinas tranter la polizia e demonstrants. La polizia ha duvrà gas lacrimogen e chatschà enavos demonstrants ch’han erigì barricadas sin via. Quels han bittà buttiglias e crappa sin ils policists. Las autoritads han serrà quatter staziuns da la metro per engrevgiar la demonstraziun en ina regiun d'industria.
Ils demonstrants sa dostan cunter l’influenza da la regenza centrala a Peking – e quai regularmain gia dapi 11 emnas. Sco regiun d'administraziun speziala giauda Hongkong bleras libertads cumpareglià cun il rest da la China.
RR novitads 17:00